সপ্তম কিস্তিঃ মুনিগি ক্যাম্প ও নাইরোগোঙ্গো মুনিগি ক্যাম্প । বিমান বন্দরের বাইরের সড়কটি বেশ পরিষ্কার। কিন্তু একটু পরেই শুরু হল পাথরের উপর দিয়ে চলাচল। সামনে নাইরোগোঙ্গো জীবন্ত আগ্নেয়গিরি চোখে পড়ছে। আমাদের ড্রাইভার জানাল গোটা শহরটাই এমনি পাথরে ভরা। এখান থেকে প্রায় ২০ কিলোমিটার দূরে নাইরোগোঙ্গো আগ্নেয় পর্বতের অগ্নুৎপাতের ফলে প্রবাহিত লাভা থেকেই এসব পাথরের তৈরি। চাইনিজ একটি কোম্পানি পাথর পরিষ্কার করে পথ তৈরি করছে।